

# ประกาศมหาวิทยาลัยราชภัฏบุรีรัมย์

เรื่อง กำหนดการส่งผลการเรียนออนไลน์ สำหรับนักศึกษา ภาค กศ.บป.

ประจำภาคการศึกษาที่ ๑ ปีการศึกษา ๒๕๖5

-------------------------

 ด้วยมหาวิทยาลัยราชภัฏบุรีรัมย์ กำหนดสอบปลายภาค ภาคการศึกษาที่ ๑ ปีการศึกษา ๒๕๖5 สำหรับนักศึกษาภาค กศ.บป. ตั้งแต่วันเสาร์ที่ 22 ตุลาคม พ.ศ. ๒๕๖5 ถึงวันอาทิตย์ที่ 23 ตุลาคม พ.ศ. ๒๕๖5 เพื่อให้การส่งผลการเรียนเป็นไปด้วยความเรียบร้อย

 อาศัยอำนาจตามความในมาตรา ๓๑ (๑) แห่งพระราชบัญญัติมหาวิทยาลัยราชภัฏ พ.ศ. ๒๕๔๗

จึงออกประกาศไว้ดังต่อไปนี้

 ข้อ ๑ อาจารย์ผู้สอน ตรวจสอบรายชื่อนักศึกษาผ่านระบบคอมพิวเตอร์ที่ประมวลผลจากระบบบริการการศึกษา (MIS) ของมหาวิทยาลัย ก่อนดำเนินการส่งผลการเรียนออนไลน์

 ข้อ ๒ อาจารย์ผู้สอน สามารถบันทึกผลการเรียนออนไลน์และตรวจสอบความถูกต้องก่อนยืนยันส่งผล

การเรียนออนไลน์ ตั้งแต่วันเสาร์ที่ 15 ตุลาคม พ.ศ. ๒๕๖5 ถึงวันอังคารที่ 1 พฤศจิกายน พ.ศ. ๒๕๖5

เวลา ๑๖.๓๐ น.

ข้อ ๓ ให้อาจารย์ผู้สอนพิมพ์รายงานและนำส่งหัวหน้าสาขาวิชา และคณะ พิจารณาตรวจสอบความถูกต้องเพื่ออนุมัติผลการเรียนและลงนามรับรองภายในวันอังคารที่ 1 พฤศจิกายน พ.ศ. ๒๕๖5 เวลา ๑๖.๓๐ น.

ข้อ ๔ ให้คณะ นำส่งสำนักส่งเสริมวิชาการและงานทะเบียน (สำนักงานทะเบียนและประมวลผล) เพื่อดำเนินการประมวลผลการเรียนของนักศึกษาเข้าระบบภายในวันอังคารที่ 1 พฤศจิกายน พ.ศ. ๒๕๖5

เวลา ๑๖.๓๐ น.

ในกรณีที่ผลการเรียนไม่ผ่านการพิจารณาอนุมัติ อาจารย์ผู้สอนต้องดำเนินการปรับ หรือแก้ไขตามมติของคณะกรรมการและนำส่งเอกสารให้แก่สำนักส่งเสริมวิชาการและงานทะเบียน (สำนักงานทะเบียนและประมวลผล) เพื่อดำเนินการประมวลผลการเรียนของนักศึกษาเข้าระบบต่อไป

ทั้งนี้ รายวิชาที่นำส่งสำนักส่งเสริมวิชาการและงานทะเบียน (สำนักงานทะเบียนและประมวลผล) เพื่อบันทึกผลการเรียนเข้าระบบ MIS ต้องผ่านการกลั่นกรองตามหลักเกณฑ์การอนุมัติผลการประเมินผลการศึกษาเท่านั้น

ข้อ ๕ สำนักส่งเสริมวิชาการและงานทะเบียน (สำนักงานทะเบียนและประมวลผล) ต้องรายงานการส่ง

ผลการเรียนออนไลน์ของอาจารย์ และรายงานอาจารย์ผู้ไม่ส่งผลการเรียนออนไลน์ เพื่อเสนอคณะกรรมการบริหารมหาวิทยาลัยรับทราบ

ข้อ ๖ อาจารย์ผู้สอนที่ไม่ได้ส่งผลการเรียนออนไลน์และเอกสารรายงานผลการเรียนภายในกำหนด

ตามประกาศของมหาวิทยาลัย มีผลต่อการพิจารณาการประเมินผลการปฏิบัติราชการของข้าราชการพลเรือนในสถาบันอุดมศึกษา และพนักงานมหาวิทยาลัยต่อไป สำหรับอาจารย์พิเศษจะมีผลต่อการพิจารณามอบภาระงานด้านการสอนในภาคการศึกษาถัดไป

 จึงประกาศให้ทราบและถือปฏิบัติโดยเคร่งครัด

 ประกาศ ณ วันที่ 27 เดือน กันยายน พ.ศ. ๒๕๖5

 (รองศาสตราจารย์มาลิณี จุโฑปะมา)

##  อธิการบดีมหาวิทยาลัยราชภัฏบุรีรัมย์